Bos días!
Ven axudar con isto.
Se eu me ocupo da carnicería, ti cargas a maleta no coche.
- División do traballo. - Eu non cargo un corpo despezado no coche
ata que alguén me diga
por que agora pertenzo a unha familia que carga corpos despezados en coches!
¿Quen é...
era o tipo?
Nin idea. Contrataríano aquí.
Como o sabes?
Porque, se houbese un puto xigante en Taipei, saberíao.
Van vir outros. Quen o mandou quérenos mortos.
Non.
A ver.
Quérete morto a ti.
- Eu non teño que ver con isto. - Xa, pero aínda son as 7:00.
Sigue soñando, irmán.
Non entendo por que está pasando isto.
Por que estás aquí?
Para protexer a mamá.
Por que necesita que a protexas? É unha simple enfermeira!
Pregúntalle a ela.
O almorzo, xente!
Meu,
creo que estou en shock.
Teño as pupilas superdilatadas?
- Oe. - Que?
Non me contaras o da túa familia de gánsters!
Recoméndame a teu irmán. Estou listo para actuar.
Mete a maleta no coche.
Si, señor.
A que vén o puto saúdo militar?
A que es o puto xefe. Señor.
Perdón. Vou...
- Perdón. - A ver, ho.
Que é isto?
É un churro.
É coma o youtiao, con canela e azucre.
Está bo?
Charles...
Mamá?
Pero que está pasando?
Desde cando temos unha serra para ósos na casa?
Agora non.
A miña vida enteira é unha mentira.
A túa vida enteira non.
Canto menos saibas, mellor.
Leva o xigante aquí.
Recomendoumo a avoa Joy, a prima política da tía Cathy.
É unha fonte fiable.
Que faga Bruce a entrega. Eu preparo a ofensiva
para cando Chan Adormecido mande o exército.
- Quen é Chan Adormecido? - Non.
Bruce ten un exame moi importante. O 8 % da nota.
Non estou en condicións para facer un exame.
Nené, ponte en condicións.
Estamos baixo ataque.
Bruce ten que actuar.
Bruce está actuando.
Ímonos ocupar destes problemas e vai volver todo á normalidade.
E non nos vai vir de marabilla ter un médico á man?
Non está feito para a vida criminal. Non che vai servir para nada.
É un brando.
Mírao, está máis seco que unha neniña.
Xente!
Non che estou a pedir permiso, estoucho a dicir.
Identificar o xigante levaranos á banda de Adormecido nos Ánxeles.
E dálle con Chan Adormecido.
Ti e teu pai sempre preocupados por Chan Adormecido.
Nin que só houbese dúas sociedades en todo Taiwán.
Non tes nin idea do agresivo que se volveu.
Só no último ano, matou a Sammo e a Hung no porto.
Partiulle as pernas a Pendente Infectado.
Disparoulle a papá e case nos fai voar polos aires a Bruce e a min.
...case nos fai voar polos aires a Bruce e a min.
Trouxo a guerra aos EUA, onde estamos illados e somos vulnerables.
Por iso Bruce ten que cumprir co seu cometido.
Protexer a familia.
Se che pasa algo, estamos fodidos.
Deime coidado a min mesma durante 15 anos
sen meter a Bruce nisto.
Teu pai mandoute para protexernos.
Pois obedece e desfaite do corpo que está a podrecer na miña cociña.
Isto non é Taipei, aquí non temos a policía no peto.
Son o mastro vermello en funcións dos Dragóns de Xade. Estou ao mando.
Eu non son membro da túa sociedade criminal. Eu son túa nai.
- E deixa a Bruce na facultade de paso. - Mamá, que dis?
Non, mamá! Que raio está pasando?
Bruce,
sei que tes moitas preguntas,
pero agora quero que vaias á clase e fagas coma se non cambiase nada.
Vinte
despezar un corpo.
Mamá, quen es?
Sigo sendo túa nai
e vai volver todo á normalidade axiña.
Xúrocho.
- A onde vas? - Mahjong.
Vamos.
¿A que vén o da...
cabeza?
Vale, colle esta saída e... carril dereito.
Podes arredar...?
Tío.
A onde me levas?
Non podo faltar ao exame. É o 8 % da nota e mamá dixo...
Fas todo o que di mamá?
Que ela saiba, si.
Lévote á facultade despois de que me botes unha man.
Bao hu jia ren non che di nada?
O meu nivel de mandarín é de principiante como moito.
Bao hu jia ren significa "protexer a familia".
Foi o primeiro que me inculcou ba.
E o meu deber como fillo é coidar a familia.
Vaiche sendo hora de deixar de pensar só en ti
e facer o mesmo.
Eu podería protexer a familia
como médico.
Seguro que necesitades antibióticos a granel
e tamén analxésicos, non?
E o de vender drogas na discoteca eran as prácticas, non?
- Necesitaba os cartos para a carreira. - Non cha paga mamá?
Paga, si, pero...
pode ser que usase os cartos das taxas para outra cousa.
Improvisación teatral.
É coma a interpretación, pero vas improvisando sobre a marcha.
Mamá sábeo?
Non.
Mandoume deixalo,
pero seguín indo en segredo
porque eu non fago coma ti, só o que manda mamá.
Son un rebelde.
Es un rebelde se ela o sabe.
Se non,
só es un mentireiro.
Leva a maleta aí dentro.
Teño medo.
Estás entregando un paquete.
Nada máis.
Practicamente, es FedEx.
FedEx non entrega cadáveres!
A cabeza non, só a maleta.
Ola.
Mándame miña nai.
RECEITA DE CHURROS
Oi que carallo!
Pero que é iso?
Di que é un varano malaio. Non ten papeis nin nada.
Dixo que temos que entregalo nunha casa de Arcadia
ou non acepta o corpo.
Dixo que o entenderías.
Enténdelo?
Xa lle dixen a túa nai...
Téñoche pinta de UPS?
Levo pantalóns curtos marróns?
Un favor por outro favor!
Non tes educación! E o guanxi?
Non me veñas coa merda do guanxi!
Nós librámonos do corpo, ti alimentas os animais.
Un favor por outro!
Non!
A carne consígoa en calquera sitio. Un corpo é perigoso!
Viñeches en nome do guanxi. Debes respectalo.
Xa sabes o código.
Debes respectar a tradición.
O honor da túa familia depende diso.
Quen é?
Nin idea.
Pero o cliente do varano malaio
é un broker de información. Chámase Spider.
Se alguén o pode identificar, é el.
Tes que crerme.
- Acaba de estar aquí. - Aínda está aí?
Non.
Está saíndo.
Pero pódoche dicir a onde vai.
Ao maleteiro.
O "favor por outro favor" vai en serio?
O guanxi é un código de honor nos negocios e nas relacións.
Se non o respectas, non es de fiar.
Reclamoume honrar ese código. Estou obrigado a facelo.
Porque es chinés?
Porque, nesta profesión, as tradicións e o respecto importan.
Estamos rodeados de asasinos e ladróns. Sen código de conduta, só hai caos.
O caos é malo para os negocios.
Méteo no maleteiro.
Señorita Kong.
Alexis.
"Señorita Kong" faime sentir coma a filla de Donkey Kong.
Alexis, dásme unha hora na escena do crime antes de vir meterte no meu traballo?
Mark, viñeches aquí para recoller probas. Eu, para abrir un caso.
Non ten sentido que non traballemos xuntos.
Da granxa á mesa, pero coa loita contra o crime.
Pero ti só apareces cando o caso che vai dar prensa.
No meu mundo,
un só caso pode definir toda a túa carreira.
E este caso pódete levar á presidencia?
Empezarei por fiscal do distrito. Todo o bo que se conseguiu no mundo
pasou porque alguén ambicioso o fixo posible.
Ti... píntao coma se fixese eu a maioría do traballo, si?
Os demais danme mala vida cando nos ven traballar xuntos.
Os homes e o ego.
- Que viches nas cámaras? - A discoteca non ten cámaras.
Non, pero
ao lado hai unha casa de empeños
e si que as teñen.
Xa.
Pódelo deixar na porta?
Dixen que o deixes na porta!
Estás de carallada?
Oi, non oes...?
Unha vez roubáraslle o coche a mamá para irmos tomar sorbetes de xeo picado?
Estaba pensando na última vez que nos vimos.
Un día chegaches á casa
e colliches as chaves de mamá.
Si, lembro
darche a man,
esperar na cola
e sentir que o iamos conseguir sen que nos pillasen.
Acórdaste?
Non.
Entón...
foi papá o que empezou coa banda ou tamén estaban os avós no allo?
Papá non empezou,
pero si que a converteu no que é agora.
É un grande home.
Os Dragóns de Xade son unha sociedade,
ou tríade.
A nosa ascendencia remóntase á dinastía Qing.
Agora somos unha sociedade anónima. Dedicámonos á droga, xogo, prostitución,
contrabando, segundo a demanda.
Por un prezo.
Pero o único que non cambiou é que a confidencialidade é a nosa forza.
Podes pasar por un tipo coma ba,
un mastro vermello,
e nin notar que te pode matar cunha palabra.
Nin os demais mastros vermellos saben como son os rivais nin os seus nomes.
Pero May sabía quen eras.
Pata de Cadeira.
Ba pensou que non lle conviña manter en segredo a arma máis mortal do mundo.
A miña reputación axuda a evitar a violencia.
Supoño que esqueciches meter a reputación na maleta.
- Ti sabes o nome de Chan Adormecido. - Non é o seu nome real.
Unha soa tríade é coma... un niño de avespas.
Podes eliminar un, pero, se non sabes onde están todos e cada un,
vai seguir habendo avespas.
Se quedases en Taiwán,
papá poñeríache as mesmas probas e adestramento ca a min.
Podes parecer un neno vítima de acoso escolar,
pero es un Sun.
Lévalo no sangue, Bruce.
FELICIDADE
Por que non lle sacas unha foto en vez de levar a cabeza por aí?
Porque tería unha foto da cabeza dun tipo morto no móbil.
Queda aquí co lagarto. Mando alguén a buscalo.
Máis rápido, xente! O resto dos nenos chegan dentro de media hora.
Se isto che gusta, espera que chegue o broche de ouro.
Á miña filla encántanlle os dinosauros.
Conseguinlle un de verdade.
En serio.
Que bo.
Merda.
A ERA DE DOMINAR A TERRA
Vas morrer antes de coller a arma.
Pata de Cadeira! Xa oíra que estabas por aquí!
Coñecémonos en Macau hai uns anos.
Mataches un home diante de min.
Hotel Galaxy. Empaláchelo cun pau de billar.
Teño matado moita xente.
Cun pau de billar?
Tanto dá. É só que me sorprende verte aquí.
Esperaba discreción despois de matares a May, das Grúas Brancas.
Vaite foder. Eu non a matei.
Iso non é o que eu oín.
Oín que a guerra do Gran Sun e Chan Adormecido chegou aos EUA.
É a guerra de Adormecido. Disparoulle el a meu pai.
Non esperes que che diga máis nada
ata que reciba certas garantías por parte dos Dragóns de Xade.
Sabes quen é este?
Vaite de aquí.
Como te atreves a traer esa maldición á miña casa?
Estarán a chegar se te seguiron.
Tes a protección dos Dragóns. Fala.
Deses non me pode protexer ninguén!
De quen?
- Xa están aquí? - Ese? Non, ese é meu irmán.
- Cristal a proba de balas. - Non te oio!
O cristal é moi groso!
Hai xente con disfraces de dinosauro! Disfraces de dinosauro!
Fan...
Que fai?
Fai... improvisación teatral.
Non se lle dá moi ben.
Hai que cortar o mal de raíz.
Merda.
Ei, vén! Dáme a man! Ven aquí.
Vale, veña. Estás ben?
Merda!
Corre!
Vamos!
Ai, Deus!
ANIVERSARIO A ERA DA DOMINACIÓN DOS DINOSAUROS
Dálle! Ai, Deus!
Vamos!
Merda.
Non me podes pegar! Son da familia!
Ía saber quen era o xigante, pero tiveches que aparecer.
Agora teño cero pistas, unha cabeza e un lagarto xigante.
Salveite!
Estou farto disto! Lévame á facultade.
Imos ver o tipo dos animais. Vendeunos.
Teño un exame!
É o 8 % da nota!
Cres que me importa que entres en Medicina?
- Non queres entrar nin ti! - O que?
- Si que quero! - Mamá quere que sexas médico.
Ti o que queres é pasearte nun Lamborghini e ser famoso no mundo da improvisación.
Se tomases en serio a carreira como quería mamá, respectaríao,
pero non tes sentido do deber.
- Merda. - Non se mira o móbil ao volante.
Cala a boca.
- Si? - Onde estás?
Quen é? É mamá?
O teu contacto estaba comprado, mandounos a unha emboscada.
Por que vos mandou a ningures?
Guanxi? Recibiu 140 quilos de carne gratis.
Nós librámonos do corpo. Un favor por outro.
Ía buscar información sobre o xigante. Dixo...
Díxenche que deixases estar o xigante. Preocúpate polo que che encarguei.
Aiyah. Ven para a casa agora mesmo.
Por iso non quería que levases a Bruce. Imaxínao no medio disto.
Cago na puta.
Alguén se meteu nunha boa.
E es ti.
Merda, é mamá.
Dille que te deixei alí. Estás na facultade.
Colle o carril para a CSUSG e dígollo.
Unha merda.
Non te atreves.
A vergonza que che fixo pasar ao teléfono non é nada
comparado co que che vai facer
cando saiba que obrigaches o seu nené a ir contigo.
Vai acabar contigo coas súas lerias pasivo-agresivas.
Dálle. Non me importa.
Ola, mamá.
Ola?
Estou estudando antes do exame. Por que? Que foi?
Nada. Só quería asegurarme de que ía todo ben.
Un biquiño.
Outro para ti.
Rapaces.
Grazas.
Non vou ceder.
Isto de aquí é unha fortaleza de silencio.
E fodéstesme a partida.
Vale.
Perdón por vender droga. Era só a adultos e ninguén saíu ferido.
Só o que se pasou co éxtase e caeu da mesa. Pero non é culpa miña!
Non matedes o mensaxeiro. Eu só entrego diversión a todo o mundo.
Estes dous
ían coxeando e cubertos de po.
Estaban na sala no momento da explosión. E subiron ao teu coche.
Quen son e onde están?
UNIVERSIDADE ESTATAL DE CALIFORNIA
Vale, xusto a tempo.
Por que te molestas? Non puideches estudar.
O cambio estándar na enerxía de Gibbs corresponde ao cambio de G
en condicións estándar de temperatura, presión e a un pH de 7.
Memorizar é o meu.
Lino unha vez e xa está.
Menos mal! Estaba preocupado.
Sabes que?
Case non me acordo de ti,
pero o que si recordo é que nos caiamos ben.
E non eras imbécil perdido.
Non podo crer que este exame sexa o 8 % da nota.
Tiven que ir correndo a cagar cos nervios.
Xa. Eu teño que ir antes de cada show.
Chámolle CPS.
Cagada previa ao show.
Moi boa.
Son Grace.
Eu son Bruce.
Bos días, clase. Hoxe toca un exame
para avaliar a comprensión do temario xa dado.
Es un xenio.
Seguridade! Apartade todos!
Seguridade!
O secretario di que o rapaz está na aula 16. Estuda premedicina.
Espera. Aquí hai un carriño cos mellores churros da cidade.
Non imos parar a comprar churros.
O da premedicina non vai ir a ningures.
Aquí Billy, no patio de exalumnos, ao lado da churrería.
Hai un tipo raro comendo churros e manchado de sangue.
Voume achegar.
Desculpe, señor. Ten permiso para estar no campus?
Outro, por favor.
Ten que saír do campus. Non é unha petición.
- Policía de San Gabriel. Pasa algo? - Empurroume!
Perdón.
Non inglés.
Mark, hai que ir polo rapaz e ir indo.
Charles?
Coñécelo?
Criámonos xuntos en Taipei.
Que leva no bolso?
Que hai no bolso?
Perrucas.
Dille que o solte e levante as mans.
Vaite foder.
Mark! É unha facultade!
Non o empeoremos.
Charles?
Imos falar, vale?
Que ben te vexo, Alexis.
Impórtache apartar un pouco?
Isto vai manchar.
Correde!
Cago na puta!
Abre!
Só tiñas que entregar o cadáver.
E levaches o teu irmán cando che dixen que non o fixeses?
E pegoume.
E pegácheslle?
Á familia non se lle pega.
Aí está. A que doe?
E ti!
Pasa para a cama.
- Pero eu non... - Tiñas que ir á clase.
Obrigoume a ir!
E que? Resistícheste? Ou deixácheste sen máis?
Vai descansar.
Mañá tes a repetición do exame. O 8 % da nota.
Pasa.
- Non o podes protexer para sempre. - Pero ti que dis?
Ti que sabes de nada?
Sei que non se protexe a familia indo de compras todo o día.
Eu volvo ao dos animais. Alguén ten que indagar quen era o xigante.
Nien-Jen Wang.
Home xigante,
zapatos xigantes.
Nos Ánxeles, poucos sitios fan zapatos á medida
e en aínda menos falan chinés.
Pregunteilles ás amigas por esas tendas, fun alí e preguntei.
Son sitios chapados á antiga.
Non teñen web nin app.
Pero, ás veces, entregan a domicilio.
É o nome e o enderezo do xigante? Estás segura?
Agora estás no meu mundo.
Se queres sobrevivir, máis che vale empezar a facerme caso.
A diferenza de ti,
eu levo preparándome para este momento desde antes de marchar de Taiwán.
Sei que sacrificaches moito, Charles.
Unha boa parte de ti.
Facémolo porque o temos que facer.
Facémolo pola supervivencia da nosa familia.
Eu sei como protexer esta familia.
Non todo é responsabilidade túa.
Alexa, ponme a miña merda.
Poñendo a túa merda.
Que foi?
Ola.
Alegreime de verte.
Sorprendeume que me recoñeceses.
Hai 15 anos?
Dilo polo gordo que estabas?
Como era que che chamaban?
Non me acorda.
Acorda, si.
Era difícil de esquecer. Imposible, máis ben.
Non, non lembro nada de nada.
Podo pasar? Gustaríame saudar a túa nai. Hai moito tempo.
Non.
Ten
síndrome de Dióxenes. Está todo feito un cristo.
Como me atopaches?
Non te atopei.
Atopei o teu irmán
e saquei o enderezo do seu carné de conducir.
Estabades na discoteca Sure Sure onte á noite.
Saídes nunha cámara de seguridade.
Tranquilo.
Non son poli, vale? Son asistente do fiscal do distrito.
Vin visitar a familia.
Meu irmán e eu fomos tomar unha copa e...
lugar e momento equivocados.
Como está teu ba?
Aínda teño amigos en Taipei, sabes?
Xornalistas que investigan o crime organizado.
Vaise poñer ben?
Líder dunha tríade recibe disparo, o fillo aparece e voan cousas polo aire.
É un chisco raro, non?
Meu pai é un home de negocios.
Xa.
É o que me dixeron toda a miña infancia.
Pero case pasaba máis tempo na túa casa que na miña
e algunhas das cousas que vin alí...
Armas agochadas pola casa, moreas de cartos en efectivo.
Dáme o teu móbil.
Vou chamar ao meu para que quedemos cos números. Veña.
Dáme o móbil.
Vaia.
Que luxo.
Temos que poñernos ao día.
Non falo con policías.
Xa cho dixen,
non son policía.
Vémonos por aí.
Gordecho.
Mamá, podemos falar?
Os dous últimos días,
vin morrer...
unhas dez persoas.
Antes diso, vira morrer cero persoas exactamente.
Sinto que tiveses que velo.
Ti víralo antes?
Por que non me contaches quen somos?
Un fillo non ten que saber todo de seus pais.
Fixen o que fixen para protexerte a ti e a familia.
Mentíndome?
Manténdote á marxe.
Por iso marchamos?
Teu pai e eu chegamos a un acordo pola familia.
E, pola miña parte,
eu tiña que marchar, agocharme.
Por que?
Cóntamo.
Só necesitas saber que eu sei o que é mellor para ti.
Es un rapaz brando e bo.
Non coma teu irmán.
Veña, acabouse.
A descansar para o exame.
- O 8 %. - Xa sei.
Hoxe, cando chegaron aqueles tipos coas armas e os machetes,
non fuxín.
Fun cara ao perigo.
Un brando fuxiría.
Fuches axudar a teu irmán porque es bo rapaz
e preocúpaste pola familia,
polo que ás veces farías o mesmo que faría un asasino,
pero por diferentes motivos.
E agora vai para a cama.
Era youtiao.
Roubeille o coche a mamá e fomos comer youtiao.
Saiades para os EUA ao día seguinte.
O youtiao era o teu favorito.
Ola.
Viches o dragón de Komodo onte?
Resulta que se chama varano malaio.
Saben como acabou solto por aí?
Bromas das fraternidades. Se non, quen ía facer unha parvada así?
Xa, as fraternidades. Banda de idiotas aparvados.
Onte dixeches que vas cagar polos nervios antes de cada show.
É improvisación teatral.
Sabes que me encanta a improvisación?
Pode pasar calquera cousa en calquera momento.
Sen folla de ruta nin final fixado.
Só escoller opcións.
Si, é aterrador.
Gustaríame ir verte actuar.
De verdade?
Pois teño un show dentro duns días.
É coma unha proba para a compañía principal.
Vale. Prométeme que me invitas.
Claro, prometido.
Grazas.
Host...
Subtítulos: Ana M. Fernández Fernández